da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da en hbs_lat da da en da da en da en en en en da da da hu da da sv da da da da da da da en da da da da da fr da da en da da et da da da da da da da da da da da sv da da da da da en es da da da da da da da da da da da da da da da da da da da da da da da da da da da da da da da en da da da en da da en da da da da en da da da da da en nb da nl da da da da da nb da da da da es it de es es en da da da da sv pl en id da nb de da da da da da da da da da da sv fr en da en en en da en da en es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Yana®, komb.? - Find information på Medicin.dk
Yana® bruges til behandling af
Yana® er et svangerskabsforebyggende middel. P-piller. Kombinationspræparat med gestagen (ikke klassificeret).
Yana® anvendes som svangerskabsforebyggende middel. Midlet indeholder to kvindelige kønshormoner, et østrogen og et gestagen. Der er samme hormonindhold i alle tabletterne.
Man begynder på 1. dag i en menstruation. Der tages 1 tablet i døgnet i 21 dage, derefter pause i 7 dage.
Har man glemt at tage 1 tablet, skal man tage den, inden der er gået 12 timer og derefter fortsætte med tabletterne på det sædvanlige tidspunkt.
Går der mere end 12 timer, er metoden usikker.
Den sidst glemte tablet tages straks, eventuelt tages 2 tabletter samtidig.
Herefter fortsætter man med at tage tabletterne til det sædvanlige tidspunkt, men samtidig må man i de næste 7 dage anvende anden form for prævention, fx kondom eller skum.
Hvis der er mindre end 7 tabletter tilbage i pakningen, fortsættes med en ny, så snart den nuværende pakning er tom. Det vil sige, at der ikke skal holdes 7 dages pause som normalt.
Tabletterne bør tages på omtrent samme tidspunkt hver dag. For at undgå evt. kvalme kan tabletten tages ved sengetid.
Manglende erfaring vedr. behandling af patienter med let til moderat nedsat leverfunktion.
Det er almindeligt med manglende blødning i tabletpausen og pletblødning uden for tabletpausen. Andre bivirkninger er:
Højst 10 ud af 100 personer får bivirkningen.
Betændelse i skeden, Udebleven menstruation, Brystspænding, Menstruationsforstyrrelser, Smertefulde menstruationer, Svampeinfektion i skeden, Udflåd.
Hårtab, Acne, Hudkløe, Hududslæt.
Forhøjet blodtryk, Lavt blodtryk.
Højst 1 ud af 1.000 personer får bivirkningen.
Påvirkning af hjerte-karsystemet, Hurtig puls.
Udvilking af mandlige karaktertræk.
Synsforstyrrelser, Tørre øjne, Øjenirritation.
Betændelse i mavens slimhinde, Betændelse i mave-tarmkanalen.
Luftvejsinfektion, Svampeinfektion, Virusinfektioner, Forkølelsessår, Influenzalignende symptomer.
Dannelse af fedtsvulster  (i brystet), For meget fedt i blodet, For meget kolesterol i blodet.
Rygsmerter, Smerter i arme og ben, Muskel- og ledsmerter, Muskelsmerter.
Cyster på æggestokkene, Forstørrede godartede knuder i livmoderen, Tendens til godartede svulster i brysterne.
Aggressivitet, Depression, Psykiske ændringer, Irritabilitet, Søvnforstyrrelser, Søvnløshed.
Betændelse i æggelederne, Brystbetændelse, Underlivsbetændelse, Underlivssmerter, Ændring i livmoderhalscellerne, Mælkeflåd, Smerter ved sex.
Betændelse i huden, Eksem, Allergiske hudreaktioner, Fedtet hud, Hudafskrabning, Hudreaktioner, Områder med øget pigment ved udsættelse for sollys, Skæl, Uønsket hårvækst hos kvinder, Øget farve i huden, Øget svedtendens.
Blodprop i de dybe vener, Blodprop i lungerne, Blodpropper, Blodtryksfald når man rejser sig, Hjerneblødning/blodprop i hjernen, Iltmangel i hjernen, Iltmangel i vævet, Sygdom i blodkar i ben eller arme, Væskeophobning i fx arme og ben, Årebetændelse, Åreknuder, Hedeture.
Problemer med brug af kontaktlinser.
Blodigt skeret fra brystvorten, Nedsat sexlyst, Øget sexlyst.
Desuden er der rapporteret enkelte tilfælde af alvorlig bindevævssygdom (systemisk lupus erythematosus (SLE)) og herpes hos kvinder, der anvender p-piller af kombinationstypen.
Hos særligt disponerede kvinder kan østrogener medføre allergisk hævelse i ansigtet samt mundhulen og strubehovedet.
Læs generelt om bivirkninger
Yana® bør ikke anvendes, hvis du tidligere har haft blodpropper (herunder forbigående blodprop i hjernen og hjertekrampe samt visse øjenlidelser), hvis der er tilbøjelighed til disse sygdomme i din familie, eller hvis din læge vurderer, at du har en øget risiko for at få en blodprop.
Yana® må desuden ikke anvendes ved brystkræft eller kræft i livmoderen, ved migræne med aura, ved alvorlig diabetes og ved visse sygdomme i lever og bugspytkirtel.
Yana® må heller ikke anvendes ved svært forhøjet blodtryk eller ved arveligt betinget højt kolesterolindhold i blodet.
Endvidere må midlet ikke anvendes, hvis man bløder fra skeden uden kendt årsag.
Hvis du har store åreknuder eller betydelig overvægt, er over 35 år, har forhøjet blodtryk og er storryger, eller hvis du har høje niveauer af LDL-kolesterol i blodet, stiger din risiko for blodpropper, når du anvender p-piller.
Midlet skal anvendes med forsigtighed ved migrænelignende hovedpine.
Hvis du har opkastning eller diarré, kan virkningen af p-piller svigte, og anden form for prævention må anvendes.
Man bør holde pause med p-piller inden en evt. større operation.
Brug af anden medicin
Det er vigtigt at informere lægen om alle de lægemidler, du tager.
Midler der kan nedsætte virkningen af Yana®
Ritonavir og nevirapin (HIV-medicin), nogle epilepsimidler (fx phenytoin og carbamazepin), rifampicin (tuberkulosemiddel), rifabutin (antibiotikum), bosentan (middel mod forhøjet blodtryk i lungerne), modafinil (middel mod narkolepsi), visse aknemidler (isotretinoin) og naturlægemidler, der indeholder perikon, kan nedsætte virkningen af Yana®.
Colesevelam (middel mod forhøjet kolesterol i blodet) nedsætter virkningen af østrogen i p-piller. P-piller bør derfor indtages mindst 1 time før eller 4 timer efter colesevelam.
Midler der kan øge risikoen for bivirkninger ved Yana®
Gigtmidler med indholdsstoffet etoricoxib (fx Arcoxia®), svampemidler med indholdsstoffet voriconazol (fx Vfend®), visse hjertemidler (bl.a. verapamil og diltiazem), nogle antibiotika (makrolider) og grapefrugtjuice kan øge virkningen af p-piller. Det medfører muligvis en let øget risiko for blodpropper, hvis man tager disse lægemidler sammen med p-piller.
Midler hvis virkning kan ændres af Yana®
Yana® kan øge virkningen af ciclosporin (middel mod afstødning af organer efter transplantation), visse 2. generations antipsykotika (midler mod psykose), binyrebarkhormoner og tizanidin (muskelafslappende middel).
Der kan være behov for justering af levothyroxin-dosis, hvis du behandles for et for lavt stofskifte.
Yana® kan mindske virkningen af lamotrigin (epilepsimiddel).
Kombination med andre midler
Må ikke anvendes samtidig med midler mod hepatitis C-virus (en type leverbetændelse), da der er set påvirkning af leverens funktion.
Læs mere om gravide og medicin
Bør ikke anvendes pga. manglende viden.
Læs mere om ammende og medicin
Læs mere om bloddonorer og medicin
Virker ved at forhindre ægløsning og ved at ændre slimhinden i livmoderen. Midlet påvirker desuden slimen i livmoderhalsen, så sædcellens passage vanskeliggøres.
Den svangerskabsforebyggende virkning indtræder den første dag. Forebyggelsen er også effektiv i de 7 dages pause. I pausen indtræder en menstruationslignende blødning.
Halveringstiden i blodet (T½) er ca. 24 timer.
Tabletter. 1 tablet (filmovertrukken) indeholder 2 mg dienogest og 0,03 mg ethinylestradiol.
Pakninger, priser, tilskud og udlevering
filmovertrukne tabletter 2+0,03 mg
Læs mere om tilskud
Læs mere om udlevering
Filmovertrukne tabletter  2+0,03 mg
Information til sundhedsfaglige om
21.12.2020. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø